Zápisnica z 13. zasadnutia poslancov OcZ

konaného dňa 25. februára 2021

Prítomní : podľa prezenčnej listiny

**PROGRAM :** 1. Otvorenie zasadnutia. Schválenie programu

 2. Určenie zapisovateľa a overovateľa zápisnice

 3. Voľba návrhovej komisie

 4. Kontrola uznesení

 5. Prerokovanie Dohody o vysporiadaní vzájomných práv a povinností medzi

 obcou Radatice a J. Bugošom, T. Bugošom, J. Turčíkom a V. Palenčárom.

 6. Prerokovanie Kúpnej zmluvy medzi obcou Radatice a J. Turčíkom

7. Prerokovanie Dohody o postupení pohľadávok obcou Radatice Tomášovi

 Bugošovi

 8. Prerokovanie Dodatku č. 12 k VZN obce Radatice č. 4/2009

 9. Prerokovanie žiadosti spoločnosti Presnet s.r.o.

 10. Správa o inventarizácii k 31.12.2020

 11. Plán kontrolnej činnosti na 1. polrok 2021

 12. Správa o kontrolnej činnosti hlavného kontrolóra za 2. polrok 2020

 13. Aktuálne informácie a interpelácie poslancov

 14. Záver

**K bodu 1. :**

13. zasadnutie bolo zvolané písomnou pozvánkou zo dňa 22.02.2021. Na zasadnutí boli prítomní 4 poslanci OcZ, t. j. zasadnutie je uznášaniaschopné. Neprítomný poslanec Miroslav Papež sa z dôvodu práceneschopnosti ospravedlnil. Zasadnutie otvorila a viedla Mgr. Gabriela Viazanková, starostka obce. Starostka požiadala poslancov o doplnenie resp. zmenu programu. Starostka navrhla zmenu programu o doplnenie bodu o prerokovaní schválenia finančných prostriedkov na havarijnú opravu kotla a tento bod predsunúť ako bod 9. Zároveň navrhla presunúť nasledujúce body na najbližšie zastupiteľstvo.

*Hlasovanie o uznesení č. 91/2021*

*Za predložený návrh hlasovali 4 poslanci*

*Proti 0*

*Zdržali sa 0*

**K bodu 2. :**

Starostka obce určila za zapisovateľa zápisnice Mgr. Janu Homoľovú, za overovateľa zápisnice poslanca Tomáša Halického.

**K bodu 3. :**

Starostka obce predložila návrh na zloženie návrhovej komisie v zložení : posl. Miroslav Kováč a poslanec Ing. Ján Čelovský.

*Hlasovanie o uznesení č. 92/2021*

*Za predložený návrh hlasovali 4 poslanci*

*Proti 0*

*Zdržali sa 0*

**K bodu 4. :**

Starostka obce oboznámila poslancov s prijatými uzneseniami na poslednom zasadnutí a so stavom ich plnenia.

**K bodu 5. :**

Medzi pozvanými na 13.zasadnutie OcZ bol právny zástupca obce JUDr. Peter Rak. JUDr. zhrnul prípad obec verzus Bugoš a aktuálny stav súdneho konania po rozhodnutí Okresného súdu v Prešove. (prevod majetku Bugoša v prospech Palenčára- odporovateľnosť právneho úkonu-ak by obec bola úspešná v tomto konaní na Krajskom súde obec by mohla dať dom p. Bugoša do dražby). Obec mala realizované 3 konania o odporovateľnosti právneho úkonu (T.Bugoš-darovacia zmluva dom- obec konanie prehrala, J. Turčík- pozemky- obec prehrala, aktuálne ostalo aktívne V. Palenčár – dom - stav konania je výhra na Okresnom súde). V súčastnosti je dlh 101069,92 €. JUDr. Rak objasnil, že v prípade dražby je potrebné počítať s nákladmi na dražbu, vydražená suma je neistá a samotná dražba je proces, ktorý si vyžaduje čas. Dohoda, ktorú si poslanci mohli preštudovať pokrýva istinu. V prípade ak nedôjde k dohode medzi oboma stranami a poslanci ju neschvália bude súdne konanie pokračovať na Krajskom súde. Obec môže byť úspešná alebo môže prehrať. Mgr. Jana Homoľová: Môže sa stať, že aj napriek schválenej dohode príde Bugoš o domov? Je táto dohoda ukončením sporu? JUDr. Rak: Nie, táto hrozba nie je. Dohoda je ukončením sporu. Proces dražby je dlhším procesom, záleží, aký odpor kladú pôvodný vlastníci. Celková suma, ktorá bude vrátená obci pozostáva zo sumy za znalcami ocenených pozemkov čo je 40 123, 62 € a sumy, ktorú Bugoš ml. zložil do notárskej úschovy t.j. 16 883, 75 €.

Ing. Čelovský: Je v poriadku, že obec sa vzdáva úrokov? JUDr. Rak: Neodpúšťame, lebo to predávame a plus ďalej vymáhame. Starostka: Dohoda je procesom, nerodila sa ľahko. Dohodu inicioval syn pána Bugoša T. Bugoš, ktorý označil zdravotný stav otca za náročný. Rád by tento spor ukončil a vyrovnal sa s obcou. Obec trvala na istine, oponenti potrebovali aj čas na zmierenie sa so situáciou a uhradiť aj financie. V notárskej úschove je zložená suma 16 883,75 €. Z tejto sumy sa vrátia obci peniaze a to polovica z náhrady trov konania spolu v sume 4982, 85 €. Ale tiež suma za znalecké posudky na ohodnotenie lesných pozemkov a ornej pôdy, ktorej vlastníkom bude obec Radatice, t.j. 1489,56 €. Mgr. Homoľová: V prípade výhry obec bude musieť vysťahovať Bugošovcov, čo nie je pre komunitu dobrá vizitka. Plus práce, ktoré boli realizované sú stále v zemi (rúry atď.) stále to môže byť využiteľné. JUDr. Rak: Rozhodnutie Krajského súdu nepoznáme, môže byť pre obec priaznivé, ale aj nie ak sa súd prikloní k rozhodnutiam z predchádzajúcich konaní, tak obec prehrá, ak vyhrá bude obec musieť dražiť nehnuteľnosť. Rozhodnutie je na zastupiteľstve, starostka môže dohodu podpísať až po vašom prijatí a schválení uznesenia. Ak sa tak nestane budeme čakať na rozhodnutie Krajského súdu. Starostka: To, čo sa aktuálne nachádza v zemi a čo bolo uložené malo určite nejakú hodnotu, toľko rokov od uskutočnenia prác sa však o hodnote už rozpráva ťažko. Možno by sa to dalo využiť, avšak mala som niekoľko rozhovorov ohľadom budovania vodovodu v obci s projektantmi a aj s firmami, ktoré sa tomu venujú. Nikto už za tieto vykonané práce záruku nedá. Aj v súčasnosti sa orgán, ktorý poskytne dotáciu nepýta, v akej hodnote už bola dotácia prefinancovaná, ak zistí porušenia pri jej využití, žiada vrátenie v celom rozsahu a prípadne aj penále za pochybenie. To isté sa stalo obci Radatice v minulosti. Napriek realizovaným prácam musela obec vrátiť celú dotáciu a plus platila penále. Miroslav Kováč: Môže mať z toho starostka problémy? JUDr. Rak: Dohoda musí prejsť rokovaním obecného zastupiteľstva, nie je rozhodnutím starostky obce. Dohoda je postavená tak, aby boli naplnené nároky obce. Exekúcia bude pokračovať minimálne nasledujúce tri roky.

K tomuto bodu bolo prijaté uznesenie.

*Hlasovanie o uznesení č. 93/2021*

*Za predložený návrh hlasovali 4 poslanci*

*Proti 0*

*Zdržali sa 0*

**K bodu 6. :**

JUDr. Rak k tomuto bodu vysvetlil, že súčasťou dohody a vyrovnania sporu medzi obcou a p. Bugošom sú aj pozemky-orná pôda, TTP a lesné pozemky. Znalecké posudky vypracovali znalci Ing. Eliáš a Ing. Zajoncová k pozemkom, ktoré získa obec do svojho vlastníctva budú pridružené aj pozemky nachádzajúce sa v intraviláne obce pod cestami, tie prechádzajú ako súčasť balíka pozemkov, bez ich ocenenia. Orná pôda bola vyčíslená na sumu 18 800 € a a lesné pozemky na sumu 21 323,62 €. Spolu je to 40 123,62 €. Tomáš Halický: Môže pozemky obec predať? Starostka: Z pozície zaujímavých pozemkov sú určite tie, kde získa obec podiel pod cestami. To sú strategický významné, tie by obec nepredávala, ale keďže máme aktuálne vypracované znalecké posudky s ohodnotenou pôdou môže obec pristúpiť k ich odpredaju a vráteniu financií obci, suma je 40 123,62 €.

*Hlasovanie o uznesení č. 94/2021*

*Za predložený návrh hlasovali 4 poslanci*

*Proti 0*

*Zdržali sa 0*

**K bodu 7. :**

 JUDr. Rak k bodu vysvetlil, že T. Bugoš preberá pohľadávky voči obci v celkovej sume 50 534,96 €, čo je polovica celkovej pohľadávky. V notárskej úschove je zložená suma 16 883, 75 €, z tejto sumy tvorí pohľadávka 10 411,34 €. Zvyšok je polovica náhrady trov konania a suma za znalecké posudky. Exekúcia ďalej trvá minimálne po dobu troch rokov.

*Hlasovanie o uznesení č. 95/2021*

*Za predložený návrh hlasovali 4 poslanci*

*Proti 0*

*Zdržali sa 0*

**K bodu 8. :**

Po siedmom bode z rokovania odišiel JUDr. Rak a zastupiteľstvo pokračovala ôsmym bodom, ktorým bolo prerokovanie dodatku č.12 k VZN č. 4/2009. Poslanci obdržali návrh, bol zverejnený na web stránke obce.

*Za predložený návrh hlasovali 4 poslanci*

*Proti 0*

*Zdržali sa 0*

**K bodu 9. :**

Starostka informovala, že v roku 2020 bol vymenený kotol pri kancelárii OCÚ, keďže po poruche už nebolo možné opraviť ho. Aktuálne je potrebné vymeniť aj druhý, ktorý sa nachádza pri archíve. Ide o starý typ kotla, kde je už náročnejšie zháňať aj náhradné diely. Celková suma za kotol a práce tvorí 1.840,- €.

K tomuto bodu bolo prijaté uznesenie.

*Hlasovanie o uznesení č. 96/2021*

*Za predložený návrh hlasovali 4 poslanci*

*Proti 0*

*Zdržali sa 0*

**K bodu 10.:**

Starostka informovala, že bola ukončená kontrola verejného obstarávania na realizáciu projektu : Rozšírenie kapacít MŠ v Radaticiach“ a obci môžu byť preplatené peniaze, ktoré obec už zafinancovala, ide o sumu cca 37 000 €. Ďalšie práce sa môžu realizovať v lete. Obec sa opäť zapojí do dotačných programov PSK a podala aj žiadosť na Ministerstvo kultúry. Vyčerpaním programu sa skončilo 13. zasadnutie obecného zastupiteľstva. Starostka obce sa poďakovala všetkým poslancom za účasť na zasadnutí.

D. a  h.

**Mgr. Gabriela Viazanková**

 *starostka obce*

*Zápisnicu napísala: Mgr. Jana Homoľová*

*V Radaticiach, 2. marca 2021*

*Overovateľ zápisnice : Tomáš Halický ...........................................*

Starostka obce Radatice

**U R Č U J E**

1/ za overovateľa zápisnice z 13. zasadnutia obecného zastupiteľstva :

poslanca : Tomáš Halický

2/ za zapisovateľa z 13. zasadnutia obecného zastupiteľstva: Mgr. Jana Homoľová

 **Mgr. Gabriela VIAZANKOVÁ**

 *starostka obce*

V Radaticiach, dňa 25. februára 2021

**Obecné zastupiteľstvo v Radaticiach**

 U Z N E S E N I E

**z 13. zasadnutia Obecného zastupiteľstva v Radaticiach**

zo dňa 25. februára 2021 číslo : 91/2021

k programu rokovania obecného zastupiteľstva

-------------------------------------------------------------------------------------------------

**Obecné zastupiteľstvo v Radaticiach**

**s c h v a ľ u j e**

program 13. zasadnutia poslancov obecného zastupiteľstva v pozmeňujúcom znení :

**PROGRAM :** 1. Otvorenie zasadnutia. Schválenie programu

 2. Určenie zapisovateľa a overovateľa zápisnice

 3. Voľba návrhovej komisie

 4. Kontrola uznesení

 5. Prerokovanie Dohody o vysporiadaní vzájomných práv a povinností medzi

 obcou Radatice a J. Bugošom, T. Bugošom, J. Turčíkom a V. Palenčárom.

 6. Prerokovanie Kúpnej zmluvy medzi obcou Radatice a J. Turčíkom

7. Prerokovanie Dohody o postupení pohľadávok obce Radatice na Tomáša

 Bugoša

 8. Prerokovanie Dodatku č. 12 k VZN obce Radatice č. 4/2009

 9. Prerokovanie použitia finančných prostriedkov v sume 1840 € na výmenu kotla v kaštieli.

 10. Aktuálne informácie a interpelácie poslancov

 11. Záver

**Hlasovanie:** počet mená poslancov

|  |  |  |
| --- | --- | --- |
| **Za:** |  *4* | *Homoľová, Halický, Čelovský, Kováč* |
| **Proti:** |  |  |
| **Zdržal sa:** |  |  |
| **Neprítomní:** |  *1* | *Papež* |
| **Nehlasovali:** |  |  |

 **Mgr. Gabriela VIAZANKOVÁ**

 *starostka obce*

**Obecné zastupiteľstvo v Radaticiach**

 U Z N E S E N I E

**z 13. zasadnutia Obecného zastupiteľstva v Radaticiach**

zo dňa 25. februára 2021 číslo : 92/2021

**k voľbe návrhovej komisie**

-------------------------------------------------------------------------------------------------

**Obecné zastupiteľstvo v Radaticiach**

**v o l í**

návrhovú komisiu v zložení : 1. poslanec : Miroslav Kováč

 2. poslanec : Ing. Ján Čelovský

**Hlasovanie:** počet mená poslancov

|  |  |  |
| --- | --- | --- |
| **Za:** | ***4*** | *Homoľová, Halický, Čelovský, Kováč* |
| **Proti:** |  |  |
| **Zdržal sa:** |  |  |
| **Neprítomní:** |  *1* | *Papež* |
| **Nehlasovali:** |  |  |

 **Mgr. Gabriela VIAZANKOVÁ**

*starostka obce*

**Obecné zastupiteľstvo v Radaticiach**

 **U Z N E S E N I E**

**z 13. zasadnutia Obecného zastupiteľstva v Radaticiach**

zo dňa 25. februára 2021 číslo : 93/2021

k  prerokovaniu Dohody o vysporiadaní vzájomných práv a povinností medzi obcou Radatice a Jozefom Bugošom, Tomášom Bugošom, JozefomTurčíkom a Vladimírom Palenčárom.

–––––––––––––––––––––––––––––––––––––––––––––––––––––––––––––––––––––––––––

**Obecné zastupiteľstvo v Radaticiach**

**schvaľuje**

Dohodu o vysporiadaní vzájomných práv a povinností medzi obcou Radatice a Jozefom Bugošom, Tomášom Bugošom (v zastúpení manželky Aleny Bugošovej), Jozefom Turčíkom a Vladimírom Palenčárom, ktorú podpísali menovaní dňa 04.02.2021. Cieľom je vysporiadanie všetkých sporných a neukončených záležitostí medzi účastníkmi Dohody.

**Hlasovanie:** počet mená poslancov

|  |  |  |
| --- | --- | --- |
| **Za:** | ***4*** |  *Homoľová, Halický, Čelovský, Kováč* |
| **Proti:** |  |  |
| **Zdržal sa:** |   |  |
| **Neprítomní:** |  *1* |  *Papež* |
| **Nehlasovali:** |  |  |

 **Mgr. Gabriela VIAZANKOVÁ**

 *starostka obce*

**Obecné zastupiteľstvo v Radaticiach**

 **U Z N E S E N I E**

**z 13. zasadnutia Obecného zastupiteľstva v Radaticiach**

zo dňa 25. februára 2021 číslo : 94/2021

k prerokovaniu Kúpnej zmluvy medzi obcou Radatice a Jozefom Turčíkom

–––––––––––––––––––––––––––––––––––––––––––––––––––––––––––––––––––––––––––

**Obecné zastupiteľstvo v Radaticiach**

**schvaľuje**

Kúpnu zmluvu medzi Kupujúcim obcou Radatice a Predávajúcim Jozefom Turčíkom, ktorú podpísal predávajúci Jozef Turčík dňa 04.02.2021 a na základe ktorej sa obec stane vlastníkom pozemkov v katastrálnom území obce Radatice v celkovej sume 40. 123, 62 €.

**Hlasovanie:** počet mená poslancov

|  |  |  |
| --- | --- | --- |
| **Za:** |  *4* | *Homoľová, Halický, Čelovský, Kováč* |
| **Proti:** |  |  |
| **Zdržal sa:** |   |  |
| **Neprítomní:** |  *1* | *Papež*  |
| **Nehlasovali:** |  |  |

 **Mgr. Gabriela VIAZANKOVÁ**

 *starostka obce*

**Obecné zastupiteľstvo v Radaticiach**

 **U Z N E S E N I E**

**z 13. zasadnutia Obecného zastupiteľstva v Radaticiach**

zo dňa 25. februára 2021 číslo : 95/2021

k prerokovaniu Dohody o postupení pohľadávok obce Radatice na Tomáša Bugoša

––––––––––––––––––––––––––––––––––––––––––––––––––––––––––––––––––––––

**Obecné zastupiteľstvo v Radaticiach**

 **schvaľuje**

Dohodu o postupení pohľadávok z postupcu obce Radatice na postupníka Tomáša Bugoša vo veci vymáhania dlhov obce Radatice voči dlžníkovi Jozefovi Bugošovi za celkovú odplatu vo výške 50. 534,96 €, ktorú postupník podpísal dňa 04.02.2021.

**Hlasovanie:** počet mená poslancov

|  |  |  |
| --- | --- | --- |
| **Za:** |  *4* | *Homoľová, Halický, Čelovský, Kováč* |
| **Proti:** |  |  |
| **Zdržal sa:** |   |  |
| **Neprítomní:** |  *1*  | *Papež* |
| **Nehlasovali:** |  |  |

 **Mgr. Gabriela VIAZANKOVÁ**

 *starostka obce*

**Obecné zastupiteľstvo v Radaticiach**

 **U Z N E S E N I E**

**z 13. zasadnutia Obecného zastupiteľstva v Radaticiach**

zo dňa 25. februára 2021 číslo : 96/2021

k prerokovaniu použitia finančných prostriedkov v sume 1840 € na výmenu kotla v kaštieli.

–––––––––––––––––––––––––––––––––––––––––––––––––––––––––––––––––––––––––––

**Obecné zastupiteľstvo v Radaticiach**

**schvaľuje**

použitie finančných prostriedkov v sume 1840 €,- na výmenu kotla v kaštieli.

**Hlasovanie:** počet mená poslancov

|  |  |  |
| --- | --- | --- |
| **Za:** |  *4* | *Homoľová, Halický, Čelovský, Kováč* |
| **Proti:** |  |  |
| **Zdržal sa:** |   |  |
| **Neprítomní:** |  *1* |  *Papež* |
| **Nehlasovali:** |  |  |

 **Mgr. Gabriela VIAZANKOVÁ**

 *starostka obce*

 **Obecné zastupiteľstvo v Radaticiach**

na 13. zasadnutí Obecného zastupiteľstva

dňa 25. februára 2021

k prerokovaniu návrhu dodatku č. 12 k VZN č. 4/2009 o určení výšky dotácie na prevádzku a mzdy na žiaka základnej umeleckej školy, poslucháča jazykovej školy a dieťa materskej školy a školských zariadení so sídlom na územní obce Radatice

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Obecné zastupiteľstvo v Radaticiach**

**s ch v a ľ u j e**

podľa § 11 ods. 4 písm. g) Zákona č. 369/1990 Zb. o obecnom zriadení v znení neskorších predpisov dodatok č. 12 k VZN č. 4/2009 o určení výšky dotácie na prevádzku a mzdy na žiaka základnej umeleckej školy, poslucháča jazykovej školy a dieťa materskej školy a školských zariadení so sídlom na územní obce Radatice

 **Mgr. Gabriela VIAZANKOVÁ**

starostka obce

Záznam o hlasovaní:

Za Dodatok č. 12 k VZN č. 4/2009 hlasovali poslanci:

Za: *Homoľová, Halický, Čelovský, Kováč*

Proti: 0

Zdržali sa hlasovania: 0